న్యూఢిల్లీ, ఏప్రిల్ 14 (ఆంధ్రజ్యోతి): పశుపోషణ, మత్స్యరైతులను ఆదుకోవాల్సిందేనని పార్లమెంటరీ స్థాయీ సంఘం స్పష్టం చేసింది. ఈ రంగాలలో రైతుల ఆత్మహత్యలు అధికంగా ఉన్న దృష్ట్యా గత ప్రభుత్వం ప్రకటించిన ప్యాకేజీని పునరుద్ధరించాలని కేంద్రానికి సూచించింది. ఉమ్మడి ఏపీ, మహారాష్ట్ర, కర్ణాటక, కేరళ పరిధిలో రైతులు ఆత్మహత్యలు అధికంగా ఉన్న 31 జిల్లాకు గతంలో మూడేళ్లపాటు ప్యాకేజీని అందజేయాలని 2008లో ప్రభుత్వం నిర్ణయించిందని, ఇప్పుడు దాన్ని రద్దు చేయడం సరికాదని సూచించింది. నిజానికి 2013 వరకు అమలు కావాల్సిన ప్యాకేజీని నాటి ప్రభుత్వం 2011లో రద్దు చేసిందని వివరించింది.వ్యవసాయంపై పార్లమెంటరీ స్థాయీసంఘం ఇటీవల పార్లమెంటు సమావేశాల్లో తన నివేదికను అందజేసింది. పంటలకు కనీస మద్దతు ధరను నిర్ధారించడానికి అవలంబిస్తున్న పద్ధతిపై కమిటీ అసంతృప్తి వ్యక్తం చేసింది. పంటను పండించడానికి రైతుకు అయ్యే పూర్తి వ్యయాన్ని అంచనా వేయడంలో వ్యవసాయ ఖర్చులు, ధరల కమిషన్(సీఏసీపీ) విఫలమయ్యిందని పేర్కొంది. పంటను నిల్వ చేసుకోవడానికి సౌకర్యాలు లేకపోవడంతో రైతుల కనీస మద్దతు ధర కంటే తక్కువకే విక్రయిస్తున్నారని గుర్తించింది. కాగా, కనీస మద్దతు ధరను నిర్ణయించడానికి ఆదర్శ రైతులు, ఈ రంగంలో ప్రతిష్ఠాత్మక అవార్డులను పొందిన వారిని సంప్రదించాలని సిఫారసు చేసింది. వ్యవసాయ పథకాల అమలుపై పర్యవేక్షణ ఉండాలని పార్లమెంటరీ కమిటీ అభిప్రాయపడింది. జిల్లా స్థాయిలో స్థానిక ఎంపీ అధ్యక్షతన పర్యవేక్షణ కమిటీని ఏర్పాటు చేయాలని ప్రతిపాదించింది.
newdhilly, epril 14 (aandhrajyoti): pasuposhana, matsyaraitulanu aadukovaalsindenani parlamentary sthaayee sangham spashtam chesindi. ee rangaalalo raitula aatmahatyalu adhikamgaa unna drishtya gatha prabhutvam prakatinchina packageni punaruddharinchaalani kendraaniki suuchimchimdi. ummadi apy, maharashtra, karnaataka, kerala paridhilo raitulu aatmahatyalu adhikamgaa unna 31 jillaaku gatamlo moodellapaatu packageni andajeyaalani 2008loo prabhutvam nirnayinchindani, ippudu daanni raddu cheyadam sarikaadani suuchimchimdi. nijaaniki 2013 varaku amalu kaavaalsina packageni naati prabhutvam 2011loo raddu chesindani vivarinchindi.vyavasaayampai parlamentary sthaayeesangham iteevala paarlamentu samavesallo tana nivedikanu andajesindi. pantalaku kaneesa maddatu dharanu nirdhaarinchadaaniki avalambistunna paddhatipai commity asantrupti vyaktam chesindi. pantanu pandinchadaaniki raituku ayye puurti vyayaanni anchana veyadamlo vyavasaaya kharchulu, dharala kamishan(casp) viphalamayyindani perkondi. pantanu nilva chesukovadaniki soukaryaalu lekapovadamto raitula kaneesa maddatu dhara kante takkuvake vikrayistunnaarani gurtinchindi. kaga, kaneesa maddatu dharanu nirnayinchadaaniki aadarsa raitulu, ee rangamlo pratishtaatmaka avaardulanu pondina vaarini sampradinchaalani sifaarasu chesindi. vyavasaaya pathakaala amalupai paryavekshana undaalani parlamentary commity abhipraayapadindi. jilla sthaayilo sthaanika empy adhyakshatana paryavekshana kamiteeni erpaatu cheyalani pratipaadinchindi.